Το **Αεροδρόμιο Ζαγιέντ μπιν Σουλτάν Αλ Ναχιάν του Κούκεσι** (αλβανικά: Aeroporti i Kukësit Zayed bin Sultan Al Nahyan‎, (ICAO: **LAKU**)), γνωστό και ως **αεροδρόμιο του Κούκεσι** (αλβανικά: Aeroporti i Kukësit‎), είναι αεροδρόμιο το οποίο βρίσκεται περίπου 35 χιλιόμετρα νότια του Κούκεσι στην Αλβανία. Η κυβέρνηση της Αλβανίας χορήγησε άδεια εξυπηρέτησης διεθνούς επιβατικής κίνησης το 2016. Το αεροδρόμιο έλαβε το όνομα ενός εκ των κύριων ιδρυτών των Ηνωμένων Αραβικών Εμιράτων, του Σαΐχ Ζαγιέντ, ο οποίος χρηματοδότησε προσωπικά την κατασκευή του αεροδρομίου. 

Εταιρείες χαμηλού κόστους όπως η Ryanair και η ουγγρική Wizz Air, καθώς και η σλοβενική εταιρεία Adria Airways, εξέφρασαν το ενδιαφέρον τους για την πραγματοποίηση πτήσεων από το διεθνές αεροδρόμιο του Κούκεσι.

Ιστορικά στοιχεία
-----------------

Η εμπλοκή των Ηνωμένων Αραβικών Εμιράτων στην περιοχή του Κούκεσι χρονολογείται από τον πόλεμο του Κοσσυφοπεδίου (1999). Τα ΗΑΕ συνεισέφεραν μεγάλα χρηματικά ποσά, ανθρωπιστική βοήθεια, δημιούργησαν ένα ιδιαίτερα αποτελεσματικό στρατόπεδο συηκέντρωσης προσφύγων για τους Αλβανούς του Κοσσυφοπεδίου και ένα αεροδρόμιο για την παραλαβή των προμηθειών στο Κούκεσι της Βόρειας Αλβανίας. Η χρηματοδοτούμενη από τα ΗΑΕ κατασκευή του αεροδρομίου ολοκληρώθηκε το 2006 και αναμένεται να απασχολήσει πάνω από 200 άτομα, βοηθώντας την τοπική οικονομία δημιουργώντας περισσότερες τουριστικές ευκαιρίες για την περιοχή. Το αεροδρόμιο θα τεθεί σε λειτουργία στις αρχές του 2020.

Ιδιοκτησία
----------

Το αεροδρόμιο του Κούκεσι θα υποβληθεί σε πλήρη ανακαίνιση πριν τεθεί σε λειτουργία. Όλες οι νέες προσθήκες και παράμετροι του αεροδρομίου θα κατασκευαστούν έτσι ώστε να πληρούν τα πρότυπα των εταιρειών χαμηλού κόστους. Για τον σκοπό αυτό έγινε προσφορά από την εταιρεία "Bami SHPK", με επένδυση αξίας 6,8 εκατ. ευρώ. 

Η παραχώρηση αναμένεται να διαρκέσει 35 χρόνια και θα περιλαμβάνει την επέκταση του διαδρόμου, την κατασκευή σημείου ανεφοδιασμού καυσίμων, τον εκσυγχρονισμό του συστήματος φωτισμού και την επέκταση των τερματικών σταθμών. Μαζί με την επένδυση που έχουν πραγματοποιήσει μέχρι τώρα τα Ηνωμένα Αραβικά Εμιράτα, η αξία των χρημάτων που έχουν επενδυθεί σε αυτό το έργο θα ανέλθει σε 24 εκατομμύρια ευρώ.

Φωτογραφίες
-----------

* Ο διάδρομος στο αεροδρόμιο του ΚούκεσιΟ διάδρομος στο αεροδρόμιο του Κούκεσι
* Πανοραμική άποψη του αεροδρομίου Κούκεσι μαζί με κοντινούς οικισμούς.Πανοραμική άποψη του αεροδρομίου Κούκεσι μαζί με κοντινούς οικισμούς.
* Ο τερματικός του αεροδρομίου του ΚούκεσιΟ τερματικός του αεροδρομίου του Κούκεσι
* Προσγείωση ελικοπτέρου στον διάδρομο του αεροδρομίου του ΚούκεσιΠροσγείωση ελικοπτέρου στον διάδρομο του αεροδρομίου του Κούκεσι

Δείτε επίσης
------------

* Διεθνής Αερολιμένας Τιράνων
* Κατάλογος αεροδρομίων της Αλβανίας

Παραπομπές
----------

1. 1 2  Mejdini, Fatjona (1 Απριλίου 2016). «Albanians Get to Fly from Second Airport». *Balkan Insight*. Ανακτήθηκε στις 19 Μαΐου 2019.
2. ↑  «Oranews.tv - Kukes airport, hungarian company Wizz Air showing interest in the airport». Αρχειοθετήθηκε από το πρωτότυπο στις 28 Αυγούστου 2017. Ανακτήθηκε στις 19 Μαΐου 2019.
3. ↑  Mikhaylova, Marina (5 Σεπτεμβρίου 2016). «Wizz Air, Adria Airways, Ryanair eye flights from Albania's Kukes - report - SeeNews - Business intelligence for Southeast Europe». *seenews.com*. Ανακτήθηκε στις 19 Μαΐου 2019.
4. 1 2  Dannreuther, Roland (2001). «Perceptions in the Middle East». Στο: Buckley, Mary. *Kosovo: Perceptions of War and Its Aftermath*. London: A&C Black. σελ. 208–209. ISBN 9780826456694.
5. 1 2  «Kukës Airport will operate as "low cost" :: Tv Klan». *tvklan.al*. 12 Ιουλίου 2018. Ανακτήθηκε στις 19 Μαΐου 2019.
6. ↑  «Kukës Airport to be built from scratch; The runway to be extended, new terminal and tower». *www.ocnal.com*. Oculus News. 6 Απριλίου 2019. Ανακτήθηκε στις 19 Μαΐου 2019.

Εξωτερικοί σύνδεσμοι
--------------------

* Στοιχεία για το αεροδρόμιο του Κούκεσι Αρχειοθετήθηκε 2014-05-22 στο Wayback Machine. στο Landings.com